stanford-oval/wikipedia huggingface dataset:
קפטן ביפהארט
קריירה מוזיקלית > השנים האחרונות (1978-1982)

האלבום הבא של ואן וליט, "חיה נוצצת" Shiny Beast (Bat Chain Puller), הוקלט במקור תחת הלייבל של זאפה, והתכנון היה שהם יצאו תחת השם Bat Chain Puller, אך זה מעולם לא קרה, והשירים יצאו תחת השם Shiny Beast בשנת 1978, תחת הלייבל של חברת האחים וורנר. האלבום נחשב ל"חזרה למקורות" הנסיוניים והנועזים, ועל אף שלא זכה להצלחה מסחרית, הוא נחשב לאחד מאלבומיו הטובים ביותר. גם שני האלבומים הבאים של ואן וליט, "דוקטור בתחנת המכ"ם" (Doc at the Radar Station) שיצא בשנת 1980 ו"גלידה לעורב" (Ice Cream for Crow) שיצא בשנת 1982, לא זכו להצלחה מסחרית, אך התקבלו על ידי המעריצים (אף על פי שהדעות לגבי "גלידה לעורב" חלוקות לרוב, מעצם העובדה שהאלבום איננו יצירה שבה כל פרט אמור להוות חלק משלם גדול יותר מאחר שהוא מורכב משירים שנכתבו עבור אלבומים אחרים ויצאו בעריכה). עד היום נחשבים שלושת אלבומיו האחרונים (מה שנקרא בפי כל "אלבומי הקאמבק") לחלק מאלבומיו הטובים והפוריים ביותר.
לשיר הנושא צולם וידאו קליפ, שואן וליט ניסה למכור ל-MTV, אך אלה סירבו בטענה שהקליפ "מוזר מדי" ואינו מתאים לרוח הערוץ. הקליפ מוצג כיום במוזיאון לאמנות מודרנית בניו יורק.
בסוף שנת 1982 החליט ואן וליט לפרוש ממוזיקה, חזר לגור בצפון קליפורניה, ופתח בקריירה כצייר.
חייו אחרי הפרישה ממוזיקה

ואן וליט פנה לקריירה בציור, כיוון שלטענתו הוא יכול להרוויח הרבה יותר כסף מעיסוק זה. עם הפיכתו לצייר, נטש ואן וליט את שם הבמה שלו, "קפטן ביפהארט", ופרסם את הציורים שלו תחת שמו האמיתי, דון ואן וליט.
האמנות שלו, בדומה למוזיקה שלו, נחשבת ל"נסיונית", ומשויכת לזרם האקספרסיוניזם המופשט, אם כי ביסודה היא גולמית. הציורים שלו זכו לביקורות טובות יחסית.
בשנת 2003 הקליט ואן וליט דרך הטלפון שיר לאלבום שמטרתו להעלות את המודעות לאיכות הסביבה, וזו ההקלטה הידועה האחרונה שעשה ואן וליט.
הערות שוליים

↑  ריאיון עם ואן וליט על אותה התקופה
↑  ריאיון עם פרנק זאפה על התקופה
↑  Unterberger Richie, Safe as Milk: Allmusic review, Allmusic
↑  ג'ון לנון לרקע המדבקות שמקבלים יחד עם האלבום(הקישור אינו פעיל, 22.8.2021)
↑  ריאיון עם הארקרלרוד, שמתאר את תקופת הקלטת האלבום(הקישור אינו פעיל, 22.8.2021)
↑  עמוד עם ביקורות על האלבום(הקישור אינו פעיל, 22.8.2021)
↑  הרשימה באתר של הרולינג סטון
↑  Stewart Mason, Mirror Man: ביקורת allmusic, באתר allmusic
↑  Steve Huey, The Miiror Man Sessions: allmusic, allmusic
↑  Ned Raggett, ביקורת allmusic ל-Spotlight Kid, באתר Allmusic, ‏2011
↑  Ned Raggett, ביקורת Allmusic ל-Clear Spot, באתר Allmusic
↑  ראיון עם ואן וליט, בו הוא מספר על הקליפ
↑  ראיון עם ואן וליט, בו הוא מציין זאת.(הקישור אינו פעיל, 22.8.2021)
| --- | --- |
בקרת זהויות :  BIBSYS: 1063915  BNE: XX1596199  BnF: cb13946983d (data)  CiNii: DA1346449X  GND: 1060934396  ISNI: 0000 0001 0775 1374  LCCN: nr89010378  MusicBrainz: a1594afa-2f6b-4596-a156-a35853dca691  NDL: 01034657  NKC: jo2010616547  NLA: 53395293  NTA: 160112001  RERO: 02-A024400724  RKD: 81463  SELIBR: 213391  SUDOC: 161696015  ULAN: 500329822  VIAF: 117619223   WorldCat (עם VIAF): 117619223 
עטיפת האלבום
חברי הלהקה בסשן צילומים
חברי הלהקה במהלך הצילומים לעטיפת האלבום
ראשוניים תאומים

| --- | --- |
: בעיות פתוחות במתמטיקה: האם קיימים אינסוף ראשוניים תאומים? (בעיות פתוחות נוספות במתמטיקה)
בתורת המספרים, ראשוניים תאומים הם זוג מספרים ראשוניים שההפרש ביניהם הוא 2. פרט למספר הראשוני 2, כל שאר הראשוניים הם אי-זוגיים, ולכן המרחק בין כל שניים מהם מוכרח להיות זוגי. אם כן, 2 הוא ההפרש הקטן ביותר האפשרי (מלבד המקרה של 2 ו-3).
עשרת הזוגות הראשונים של ראשוניים תאומים הם:
המספר שבין זוג ראשונים תאומים מתחלק תמיד ב-6, למעט המקרה (3,5).
נכון לאפריל 2012, הראשוניים התאומים הגדולים ביותר הידועים הם  3756801695685\cdot 2^{666669}\pm 1, בעלי 200,700 ספרות.
השאלה האם קיימים אינסוף ראשוניים תאומים היא אחת מהשאלות הפתוחות הוותיקות בתורת המספרים. זהו התוכן של השערת המספרים הראשוניים התאומים.
צורה חזקה של השערה זו היא השערת הארדי-ליטלווד, העוסקת במספרם של הראשוניים התאומים הקטנים מגבול x. לפי ההשערה, מספר הזוגות שווה בקירוב ל- C{\frac {x}{\ln(x)^{2}}} כאשר  C>0 קבוע כלשהו; במילים אחרות, הסיכוי שמספרים  x,x+2 יהיו שניהם ראשוניים הוא  {\frac {C_{0}}{\ln(x)^{2}}} כאשר  C_{0}>0 קבוע כלשהו. ההשערה תואמת למשפט המספרים הראשוניים, שלפיו הסיכוי של כל אחד מן המספרים האלה להיות ראשוני הוא בקירוב  {\frac {x}{\ln(x)}}.
על ידי פיתוח גרסה כמותית לנפה של ארטוסתנס, הוכיח המתמטיקאי הנורווגי ברון בשנת 1919, שמספר הראשוניים התאומים עד  x קטן מ- {\frac {x}{\ln(x)^{2}}}. מעובדה זו נובע שסכום כל ההופכיים של הראשוניים התאומים מתכנס לגבול סופי (ראה קבוע ברון), שלא כמו סכום ההופכיים של כל המספרים הראשוניים (שהוא אינסופי). אפשר להסיק מכך שהראשוניים התאומים אינם מאוד שכיחים, אבל התוצאה של ברון אינה מראה שמספרם סופי (והדעה המקובלת היא להפך, שמספרם אינסופי).
שלישייה של מספרים תאומים, כלומר מספרים  p,p+2,p+4 ששלושתם ראשוניים, יש רק אחת, השלישייה 3, 5, 7. כדי להוכיח שאין שלישיות נוספות, נניח שיש שלישייה כזו. אם  p הוא ראשוני גדול מ-3, הרי השארית בחלוקתו ב-3 היא 1 או 2. אם השארית היא 1, הרי  p+2 מתחלק ב-3 ללא שארית, ואם השארית היא 2, הרי  p+4 מתחלק ב-3 ללא שארית. מאידך, ישנן שלשות מורכבות יותר כגון  p,p+2,p+6 או  p,p+4,p+6, שאבריהן יכולים להיות כולם ראשוניים (לדוגמה, 11,13,17 במקרה הראשון, 37,41,43 במקרה השני). אנשי תורת המספרים משערים שאם התבנית אינה בלתי-אפשרית מסיבה טריוויאלית (כגון החלוקה ב-3 שהוסברה לעיל), אז ישנם אינסוף מקרים שבהם כל הרכיבים הם ראשוניים. זוהי הכללה של השערת המספרים הראשוניים התאומים.
ב-12 באפריל 2013, הצליח יטאנג צ'אנג להוכיח כי מספר הזוגות הראשוניים שההפרש ביניהם קטן מ-70,000,000 הוא אינסופי.
ראו גם

ראשוני ז'רמן
פאולו ג'ורדנו – פיזיקאי וסופר איטלקי, כתב את הרומן "בדידותם של המספרים הראשוניים", שבו הדמויות הן זוג מספרים ראשוניים תאומים, שמופרדים זה מזה על ידי מספר זוגי יחיד שלא מאפשר להם להיפגש, למרות שהם כה קרובים.
הערות שוליים

↑  "The Prime Database: 3756801695685*2^666669-1". Prime Pages. 26 באפריל 2012. נבדק ב-2012-04-26. {{cite web}}:  (עזרה)
↑  רנה מרגלית, חידת המתמטיקאי האלמוני, אלכסון, 22.5.13
ריק דייוויס

ריצ'רד דין (ריק או ריקי) דייוויס (Rick or Ricky Davis; נולד ב-24 בנובמבר 1958) הוא כדורגלן עבר אמריקאי.
קריירה

דייוויס, יליד דנוור, קולורדו, שיחק שנה אחת בקבוצת הכדורגל של אוניברסיטת סנטה קלרה, לפני שעבר לקבוצת ניו יורק קוסמוס מליגת ה-NASL ב-1978. דייוויס, ביחד עם כוכבים בינלאומיים כגון: פלה וקרלוס אלברטו, עזר לקוסמוס לזכות בשלושה תוארי אליפות. לאחר שעזב את ה-NASL, עבר לליגת כדורגל באולמות, ה-MISL. בליגה זו שיחק דייוויס בקבוצות: סנט לואיס סטימרס, ניו יורק אקספרס וטקומה סטארס.
את הופעת הבכורה שלו בנבחרת ארצות הברית עשה דייוויס ב-15 בספטמבר 1977 נגד אל סלוודור, ובאותו משחק גם כבש את שערו הראשון בנבחרת. בסך הכול היו לדייוויס 36 הופעות בנבחרת ארצות הברית (שיא באותם זמנים), בהן כבש שבעה שערים. דייוויס גם היה חלק מהנבחרת שהשתתפה באולימפיאדת לוס אנג'לס (1984) ובאולימפיאדת סיאול (1988). ב-1984, זכה דייוויס בתואר הכדורגלן האמריקאי של השנה והיה הזוכה הראשון בפרס זה.
בשנת 2001, נכנס דייוויס להיכל התהילה של הכדורגל הלאומי.
קרייסיס: ראש קרב

קרייסיס: ראש קרב (באנגלית: Crysis: Warhead) הוא משחק מחשב מסוגת משחקי היריות בגוף ראשון שפותח על ידי קרייטק ויצא לאור בספטמבר 2008 על ידי אלקטרוניק ארטס.
המשחק מהווה ספין-אוף והרחבה עצמאית (כלומר: אינה דורשת את המשחק המקורי על מנת לפעול) למשחק "קרייסיס" המצליח מ-2007, ובדומה לו עלילתו סובבת סביב חייל עתידני המצויד בחליפת קרב המעניקה לו כוחות על-אנושיים, ונדרש להתמודד עם איום חוצני על כדור הארץ.
משחקיות

המשחק מציג משחקיות מלוטשת ומעודכנת יותר ביחס למשחק המקורי מ-2007, דרך עלילת צד המתרחשת במקביל לעלילת המשחק המקורי. עלילת המשחק סובבת סביב סמל מייקל סייקס המכונה "סייקו" (Psycho, "פסיכי"), חברו לצוות של "נומאד" הפרוטוגוניסט מהמשחק המקורי, לאחר שדרכיהם נפרדו לקראת אמצע עלילת המשחק המקורי. בדומה למשחק המקורי, גם משחק זה מציע לשחקן כלי נשק הניתנים להתאמה אישית, כלי רק"מ שניתן לנהוג בהם ולתפעל אותם, ומגוון אויבים. בין כלי הנשק החדשים שמציג המשחק ניתן למנות זוג תתי-מקלעים קטנים (המזכירים מיקרו-עוזי) שהשחקן יכול להשתמש בכל אחד בשתי הידיים, מטול רימונים שיכול להטיל רימוני EMP, ותותח פלזמה שמסייע לשחקן להתגבר על מכונות חייזריות.
אחד החידושים במשחק לעומת המשחק הקודם הוא שהתחמושת הפזורה לאורך השלבים נאספת באופן אוטומטי ברגע שהשחקן מתקרב אליה, וחוסכת את הצורך מהשחקן להתכופף ולאסוף אותה באופן ידני.
בדומה למשחק הקודם, גם במשחק זה אלמנט המפתח הוא "חליפת הנאנו" העתידנית שהשחקן מצויד בה. החליפה מעניקה ללובש אותה כוחות על-אנושיים כגון כוח מוגבר, מהירות-על, והיכולת להפוך לרואה ואינו נראה, בתלות בכמות האנרגיה של החליפה.
משחקיות > Crysis Wars

מצב מרובה המשתתפים במשחק למעשה "יובא" מהמשחק הקודם והפך למשחק נפרד בשם "מלחמות קרייסיס" (Crysis Wars). המשחק משווק בדיסק נפרד מהדיסק ההתקנה של קרייסיס: ראש קרב, ומוגדר על ידי קרייטק כמשחק עצמאי.
המשחק מציג 21 מפות חדשות למשחק מרובה משתתפים, שינויים רבים במשחקיות כגון מיטוב מכניקת הנהיגה בכלי רכב, איזון בין הנשקים, ושינויים בחליפת הנאנו. כמו כן, בנוסף לשני מצבי המשחק מהמשחק המקורי, התווסף מצב משחק חדש בשם Team Instant Action, קרב בין שתי קבוצות.
עלילה

סמל מייקל סייקס המכונה "סייקו" (Psycho, "פסיכי") הוא לוחם ביחידת העלית הבריטית SAS שצוות ל"צוות ראפטור" של כוח דלתא האמריקני כחלק מפרויקט "חיילי הנאנו" שלה, ונשלח יחד עם שאר חברי הצוות לארכיפלג הבדיוני "לינגשאן" הסמוך לפיליפינים על מנת למנוע מהצבא הצפון-קוריאני לשים את ידיו על כוח חייזרי מסתורי שנמצא באי. לאחר שנפרדו דרכיו עם חבר הצוות האחר ששרד, נומאד, הוא מצוות לקבוצה של נחתים שמותקפת על ידי הצפון קוריאנים. כלי הטיס שמנסה לפנות את הנחתים הנסוגים נפגע על ידי הקוריאנים ומתרסק. סייקו, שניצל מההתרסקות, מנסה למצוא את יתר הנחתים אך נפגע מפיצוץ EMP ממכולה אותה נשא מסוק תובלה קוריאני.
סייקו מתבקש למצוא מכולה קוריאנית נוספת שלטענת פיקוד המבצעים המיוחדים נושאת ראש קרב גרעיני, ובמהלך המשימה הוא פוגש את חברו הוותיק, טייס הקרב שון או'ניל, ועוזר לו להתפנות בבטחה לאחר שמטוסו נפגע על ידי הקוריאנים והתרסק. סייקו לאחר מכן ממשיך בחיפושיו אחר המכולה הקוריאנית, שנמצאת בתוך צוללת מטען, ומופתע כאשר הוא מוצא אותה ומגלה בתוכה התקן חייזרי שמשתק את מערכות הנאנו שלו בפיצוץ אלקטרומגנטי. לאחר שהוא מתעורר מהפיצוץ, הוא מגלה כי הוא נפל בשבי הקוריאנים שבצוללת, שמענים אותו על מנת לגלות את סודותיו. זמן קצר לאחר שהצוללת עולה אל פני השטח, האי הטרופי הופך בן רגע לשממה קרחונית, ומכונות קרב חייזריות רבות מגיחות ממנו. סייקו מצליח להמלט מהשבי, והוא יוצא לרדוף אחר מפקד המבצע הקוריאני, הקולונל לי קים סונג. בדרך, הוא נפגש בצוות נוסף של חיילי נאנו, והם נלחמים הן בחיילים הקוריאניים וגם במכונות הקרב החייזריות שמנסות אף הן להשיג את המכולה ובה ההתקן החייזרי.
סייקו מקבל הוראה להשמיד את המכולה במידה ולא יוכל לשים עליה את ידיו בזמן. לפני שהוא מצליח להעביר את המכולה לידיים אמריקניות, הוא נתפס על ידי הקולונל לי שמשתמש בנחת אמריקני כמגן אנושי על מנת למנוע ממנו לפוצץ את המכולה. הקולונל שם את ידיו על המכולה לפני שסייקו מספיק לפוצץ אותה. סייקו מסתער על שדה התעופה ממנו הקוריאנים עתידים לעזוב את האי יחד עם המכולה, ומסתייע באו'ניל על מנת להשמיד מכונת קרב חייזרית שתוקפת אותם. בזמן שהם מנסים לחלץ את המכולה, הם נתפסים על ידי הקולונל לי, שמנסה להרוג את או'ניל, אך סייקו מצליח להציל את חברו, לגבור על לי, ולהותיר אותו לרחמי החייזרים, ולחלץ את המכולה בשלום.
פיתוח

המשחק הוכרז ב-5 ביוני 2008 כחבילת הרחבה עצמאית לקרייסיס, שלא תדרוש את המשחק המקורי עבור הפעלתו. המשחק תוכנן להשתחרר במחיר נמוך משמעותית לעומת המחיר המומלץ לצרכן שהיה מקובל באותה עת עבור משחקי וידאו חדשים, וזאת למרות שיצא כמשחק עצמאי והכיל מספיק תכונות חדשות כדי להימכר כמשחק עצמאי במחיר מלא.
המשחק רץ על גרסה משופרת של המנוע הגרפי CryEngine 2, ולטענת מפתחי המשחק, האופטימיזציה שמנוע המשחק עבר גורמת לו לרוץ בצורה מיטבית יותר מאשר המשחק המקורי. בדומה לקודמו, גם משחק זה משתמש ב-API הגרפי Direct3D תוצרת מיקרוסופט על מנת לרנדר את הגרפיקה במשחק. ביקורת שהתפרסמה באתר IGN ציינה לחיוב כי המשחק נראה יותר טוב ורץ בצורה יותר מיטבית מאשר קודמו.
חברת EA, מפיצת המשחק, ציינה כי דרישות המערכת של המשחק יישארו זהות לאלו של המשחק המקורי (פרט לדרישת המקום הפנוי בדיסק הקשיח, שגדלה ל-15GB). עם זאת, בעקבות האופטימיזציה שעבר מנוע המשחק, ההגדרות הגרפיות הגבוהות ביותר יהיו פחות תובעניות מבחינת דרישות החומרה, כך שיהיה אפשר להריצן גם על מחשבים חלשים יותר, וכן יתאפשר לשחקן שבוחר להריץ את המשחק תוך שימוש ב-Direct3D 9 ו/או משתמש במערכת ההפעלה חלונות XP להריץ את המשחק על ההגדרות הגבוהות ביותר, בניגוד למשחק המקורי שלא איפשר זאת.
פיתוח > ניהול זכויות דיגיטלי

המשחק משתמש בגרסה ערוכה של מערכת ניהול הזכויות הדיגיטלי SecuROM שדורשת אימות חשבון המשתמש של השחקן בזמן התקנת המשחק ובזמן משחק ברשת. ניתן להתקין את המשחק על מספר מקסימלי של חמישה מחשבים שונים בעלי תצורת חומרה שונה, ובמידה והמשתמש הגיע לגבול עליו ליצור קשר עם EA על מנת לאתחל את מספר ההתקנות הזמינות. בהמשך, שחררה EA כלי ל"איפוס התקנות" על מנת שהשחקן יוכל לנתק את חשבון המשתמש שלו מהמשחק. בשלב מאוחר יותר, הגדילה קרייטק את מספר ההתקנות הזמינות ל-50.
המשחק ידוע בכך שמימש מערכת מקורית ומשעשעת למניעת פיראטיות. שחקן שיש ברשותו עותק פיראטי של המשחק, יגלה כי כל התחמושת שבמשחק (שנורית על ידי כלי נשקו או על ידי נשקם של אויביו) הפכה לתרנגולים קטנים שלא גורמים נזק לשחקן או לאויביו ובמקום זאת ו"מעיפים" אותו (או את אויביו) למרחק קצר אחורה.
בסופו של דבר, גם משחק זה וגם קודמו שוחררו ללא מערכת ניהול זכויות דיגיטלי בחנות הדיגיטלית GOG.com של חברת CD Projekt. יש לציין גם כי המשחק שנמכר בחנות הסטים משתמש במערכת ניהול הזכויות הדיגיטלי של סטים.
הערות שוליים

↑  Crysis Warhead Ships Sept. 16, Crysis Wars Revealed, Shacknews, ‏2008-08-13 (באנגלית)
↑  Crysis Warhead Revealed, Kotaku, ‏2008-06-05 (באנגלית)
↑  IGN: Pre-E3 2008: Crysis Warhead Hands-on, web.archive.org, ‏2008-07-10
↑  Crysis Warhead Runs Smoothly at High on $620 PC, Claims Crytek; Tweaks Could Hit First Crysis, Shacknews, ‏2008-06-19 (באנגלית)
↑  Jason Ocampo, Crysis Warhead Review, IGN, ‏2008-09-12 (באנגלית)
↑  Crysis Warhead System Requirements Unveiled, Nearly Identical to Original Crysis, Shacknews, ‏2008-08-14 (באנגלית)
↑  MyCrysis | Crysis Warhead | Crysis Warhead Copy Protection F.A.Q., web.archive.org, ‏2008-09-20
↑  Crysis Warhead, web.archive.org, ‏2013-07-06
↑  MyCrysis Forums - Crysis 1 & Warhead activation limit increased!, web.archive.org, ‏2012-11-09
↑  Andrew Heaton, 5 Hilarious Ways Game Designers Are Messing With Pirates, Cracked.com, ‏2013-06-15 (באנגלית)
↑  Crysis®, GOG.com (באנגלית)
השחקן רכוב על גבי רק"מ ונלחם בכוחות צבא צפון-קוריאניים
בדומה לקודמו, המשחק משתמש במנוע הגרפי CryEngine 2 על שלל יכולותיו הגרפיות
ריימונדס גראובה

| --- | --- |

רימונדס גראובה
 לידה:  28 בפברואר 1957 (בן 67) ברית המועצות ריגה, הרפובליקה הסובייטית הסוציאליסטית הלטבית, ברית המועצות
 מדינה:  לטביה 
 השתייכות:  הצבא האדום הצבא האדום  הכוחות המזוינים הלאומיים של לטביה
 תקופת הפעילות:  מ-1991
 דרגה:   גנרל-לייטננט
 תפקידים בשירות
 מפקד המשמר הלאומי הלטבי מפקד המטה המשותף
 עיטורים
 מסדר ויסטורס 
 
ריימונדס גראובה (בלטבית: Raimonds Graube;‏ נולד ב-28 בפברואר 1957) הוא לוטננט גנרל לטבי בדימוס. כיהן פעמיים כמפקד המטה המשותף (מקביל לרמטכ"ל), בין 1999–2003, ושוב בין 2010–2016.
ביוגרפיה

גראובה נולד בריגה ב-28 בפברואר 1957. ב-1976–1978 שירת שירות חובה בצבא האדום.  ב-1991 הוא התגייס למשמר הלאומי הלטבי. ביוני 1998 הוא מונה למפקד המשמר. ב-10 בדצמבר של אותה שנה, בעקבות התפטרותו הפתאומית של יוריס אייכמניס, מונה גראובה למפקד המטה המשותף (מקביל לרמטכ"ל). הוא כיהן בתפקיד במשך קדנציה אחת, עד 31 בינואר 2003. לאחר מכן נשלח לבריסל כנציג לטביה בוועדות הצבאיות של נאט"ו והאיחוד האירופי. ב-6 ביולי 2010 הוא חזר ללטביה ונקרא לשמש בקדנציה שנייה כמפקד המטה המשותף. ב-2014 הוארכה הקדנציה שלו בארבע שנים נוספות.
ב-25 באוקטובר 2016 הודיע גראובה כי בכוונתו להתפטר שנתיים לפני סיום הקדנציה השלישית שלו. החלטה זו גררה ספקולציות רבות בלטביה. בתקשורת הלטבית נטען שהיא באה בעקבות אימונים צבאיים שנערכו ליד העיירה סלספילס. תושבי העיירה לא קיבלו מידע על האימונים, ובעיירה התעוררה פאניקה המונית למראה אנשים חמושים וקולות של אש מקלעים. גראובה דחה את הטענה וטען שהחלטתו לפרוש נובעת מרצונו להעביר את השרביט לדור הבא.
גראובה הוא מפקד המטה המשותף היחיד עד כה שכיהן יותר מקדנציה אחת, והיחיד שבא משורות המשמר הלאומי.
נשוי ואב לשניים. מלבד לטבית, הוא מדבר שוטף גם רוסית ואנגלית.
הערות שוליים

↑  «Salaspilī cilvēkus satrauc apšaude, ko dzīvojamā kvartālā veic bruņoti cilvēki maskās. VIDEO».
↑  «Graubes līnija»
| --- | --- |
בקרת זהויות :  LNB: 000240097  VIAF: 725148753678241320003   WorldCat (עם VIAF): 725148753678241320003
קריבי (קמרון)

| --- | --- |

 מדינה:  קמרון קמרון
 אזור:  אזור הדרום
 גובה:  13 מטרים
 אוכלוסייה:  ‏
  ‑ בעיר:  55,224 (2014)
 קואורדינטות:  2°57′00″N 9°55′00″E﻿ / ﻿2.95°N 9.9166666666667°E﻿ / 2.95; 9.9166666666667 
 אזור זמן:  UTC +1
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה קריבי(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה קריבי(למפת אזור הדרום רגילה) אבולווה סאנגמלימה דז'ום המזרח המרכז החוף גינאה המשוונית גבון ר. ק.קריבי(למפת אזור הדרום מוגדלת) אבולווה סאנגמלימה דז'ום המזרח המרכז החוף גינאה המשוונית גבון ר. ק.קריבי  he tabBackground:;tabBorder:#aaa;defaultTab:0;
 
קריבי (בצרפתית: Kribi) היא עיר נמל שנמצאת באזור הדרום שבקמרון.
גאוגרפיה

העיר ממוקמת כ-132 ק"מ מאבולווה, בירת האזור וכ-196 ק"מ מיאונדה, בירת קמרון.
אקלים

הטמפרטורה הממוצעת היא 21 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא אוגוסט (19 מעלות צלזיוס). כמות המשקעים הממוצעת היא 2,687 מילימטרים בשנה. חודש אוקטובר הוא החודש שיש בו הכי הרבה גשם (432 מ"מ גשם), וחודש יולי הוא החודש שיש בו הכי פחות גשם (20 מ"מ גשם).
תנועה ותחבורה

העיר ממקומת ליד הכביש האזורי P8 והכבישים הלאומיים N7 ו-N17.
ערים תאומות

צרפת ויסטרהאם (אנ'), צרפת‏
צרפת סן-נאזר, צרפת (הסכם שיתוף פעולה)
גרמניה באד בלציג (אנ'), גרמניה
הערות שוליים

↑  Kribi, www.geonames.org
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
↑  Kribi, Kribi (ב־)
↑  "National Commission for Decentralised cooperation". Délégation pour l’Action Extérieure des Collectivités Territoriales (Ministère des Affaires étrangères) (בצרפתית). אורכב מ-המקור ב-2013-11-27. נבדק ב-2013-12-26.
↑  Kribi, twinned with Saint Nazaire in France.
| --- | --- |
בקרת זהויות :  GND: 4767261-4  VIAF: 237025273   WorldCat (עם VIAF): 237025273 
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
קרן אחד לאחד

| --- | --- |
 פעילות:  חיזוק עולם התורה הציוני-דתי, והצמחת הנהגה תורנית
 תחום:  לימוד תורה, צדקה
 מדינה:  ישראל 
 יושב ראש:  הרב יצחק נריה
 מנכ"ל:  מירי עטיה
 תקופת הפעילות:  2009–הווה (כ־15 שנים)
 אתר אחד לאחד
 
קרן אחד לאחד היא ארגון הפועל במטרה לתמוך באברכים מהציבור הדתי-לאומי, כדי "לחזק ולבסס את עולם התורה ואת המצוינות והנהגה התורנית בקרב בני הציונות הדתית" כהגדרתו. הקרן מעניקה מדי חודש מלגות לעשרות אברכים נבחרים מתוך כמאה ישיבות וכוללים ציוניים. בנוסף לתוכנית זו הקרן תומכת במאות משפחות אברכים ונזקקים בתקופות החגים, בהיקף של מיליוני שקלים. הקרן מעניקה גם סיוע והלוואות למוסדות תורניים.
הקמה

הקרן הוקמה בשנת ה'תשס"ט על ידי ראש ישיבת "תורה בציון" הרב יצחק נריה, לזכרו של סבו, הרב משה צבי נריה. במטרה, לדבריו, להצמיח מנהיגות תורנית בציבור הדתי לאומי, ולהגדיל את המצוינות בעולם התורה שתוביל להנהגה ציונית דתית איתנה. בשנותיה הראשונות עסקה הקרן בתמיכה במוסדות תורניים לאומיים ובמשפחות נזקקות בקרב הציבור.
משנת תשע"ה פתחה הקרן במיזם נוסף המהווה כיום את פרויקט הדגל שלה – מתן מלגה חודשית קבועה לאברכים שייבחרו כמצטיינים, מתוך הנחה שהם אלה שיוכלו להתפתח בעתיד לגדולי התורה במגזר,כדי שיוכלו לשקוע בלימוד ללא טרדות. את הקרן מנהלת מירי עטיה, בעבר ניהלו אותה יהודה עמשלם (עד ה'תשע"ח) וחן גוטרמן (ה'תשע"ח – ה'תש"פ). המיזמים השונים של הקרן מנוהלים כל אחד באמצעות עמותה ייחודית לו.
פעילות > תוכנית המלגות

הקרן תומכת ב"אברכים מצטיינים" ממוסדות תורניים לאומיים מרחבי הארץ מכלל המגזר הדתי לאומי, האברך נבחר בהתייעצות עם מוסדר הלימוד שבו הוא לומד, ובהחלטה של ועדת הקרן, יושב ראש הוועדה הוא הרב יעקב אריאל וחבריה הם הרב נחום נריה, הרב ציון לוז, רבנים נוספים ואשי ציבור. אברך שמתקבל זכאי למלגה למשך שלוש שנים בסך 3,000 ₪ לחודש מהקרן. מטרת התמיכה היא לאפשר לאברך ובני ביתו שקט נפשי מדאגות פרנסה כדי שיוכל לשקוע בלימוד תורה ולהיות בעתיד חלק מההנהגה התורנית של הציבור. בהנחת היסוד של הקרן עומדת העמדה שהצמחת גדולי תורה עם תודעת שליחות, ציונות וחיבור לקהילה היא משימה לאומית. בקיץ ה'תש"פ הסתיים המחזור הראשון שבו נתמכו כמאה אברכים, ובזמן אלול ה'תש"פ החל סבב נוסף, הכולל כשלושים אברכים.
פעילות > תמיכה בנזקקים

הקרן מסייעת כלכלית לאלפי משפחות נזקקות מהציבור הדתי לאומי בתקופת החגים, רובן המוחלט משפחות אברכים. אופן חלוקת המלגות נעשה על ידי מילוי טופס בקשה באתר הקרן סביב חגי תשרי וחגי ניסן, התיעצות עם הנהלת הישיבות ובירור לעומק בדבר המצב של האברך ובני ביתו. והחלטה של ועדת הקרן בדבר גובה התמיכה שמועבר על פי רוב ישירות לחשבון הבנק של האברכים.
פעילות > תמיכה במוסדות תורה

הקרן מקיימת אגף עזרה למוסדות תורה וחינוך - במסגרתו היא מעניקה הלוואות גמ"ח בסכומים גבוהים למוסדות תורניים לאומיים ברחבי הארץ. בערבויות מתאימות ובפיקוח עורכי דין, ומעניקה ייעוץ וכלים להתנהלות כלכלית נכונה.
בנוסף, הארגון פועל ומעורב במגוון של פרויקטים בתחום החינוך, החסד והזהות הציבורית.
הערות שוליים

↑  מתוך אתר העמותה
↑  בחן את עצמך: כמה רבנים אתה מכיר? באתר ynet
↑  ערוץ 7, לראשונה בציבור הדתי: "אחד לאחד", באתר ערוץ 7
↑  הכסף הוא סימן ולא סיבה באתר כיפה
↑  ערוץ 7, 100 אברכים זכו למלגת הצטיינות, באתר ערוץ 7
↑  מכתבו של הרב הראשי לישראל הרב דוד לאו
↑  ערוץ 7, נפתח המחזור השני של קרן אחד לאחד, באתר ערוץ 7
↑  ערוץ 7, חיבוק ללומדי התורה בציונות הדתית, באתר ערוץ 7
↑  ערוץ 7, 'קמחא דפסחא' לאברכים מהציונות הדתית, באתר ערוץ 7
↑  הרב אליקים לבנון:זו צדקה מעולה באתר סרוגים
↑  מכתבו של הנשיא ראובן רבלין
מייסד הקרן הרב יצחק נריה
הרב יעקב אריאל - יו"ר הוועדה
קרב טלס

קרב טלס או קרב ארתלך (במנדרינית: 怛羅斯戰役; בערבית: معركة نهر طلاس) היה קרב מכריע בין האימפריה הסינית תחת שושלת טאנג לאימפריה המוסלמית תחת הח'ליפות העבאסית, אשר נתמכה בידי האימפריה הטיבטית. הקרב התרחש בשנת 751 בטרנסאוקסאניה הממוקמת במרכז אסיה, בקרבת טלס, והסתיים בניצחון מוסלמי אשר הפך גורם משפיע על האסלאמיזציה של שבטי הנוודים במרכז אסיה במאות השנים הבאות.
רקע > שושלת טאנג

האימפריה הסינית תחת שושלת טאנג החלה בהתפתחות מהירה זמן קצר לאחר הקמתה כאשר טאי-דזונג, קיסר סין השני מהשושלת כבש את הגקטורקים וכבש שטחים נרחבים במרכז אסיה דרכם פתח מחדש את דרך המשי. שלטונו ראה את עלייתה של שושלת בסין, לראשונה מזה 400 שנה, לכבירה כשושלת האן המערבית. טאי-דזונג הביא את סין לתור זהב, פיתח את הכלכלה, ההשפעה, ההחלה הדתית ועוד. לאחר מותו של טאי-דזונג בשנת 649, עלתה עם הזמן אשת בנו, וו דזה טיין, אשר פעלה להקים שושלת משל עצמה כקיסרית סין אך לבסוף חזרה בה והשיבה את שלטון טאנג בתחילת המאה ה-8. שושלת טאנג נחלשה מעט תחת ממשיכי דרכה, בייחוד שואן-דזונג, קיסר סין אשר שלטונו המאוחר ראה היחלשות בהשפעה והמעורבות על מעשי השלטון. הדת השלטת בסין הייתה הדת הסינית העממית אך היו בה בודהיסטים, דאואיסטים, שמאנים, קונפוציאנים, ואף אוכלוסיות קטנות של נוצרים ויהדות סין אשר הגיעו בדרך המשי.
רקע > הח'ליפות המוסלמית

מעלייתה המהירה במהלך המאה ה-7, האימפריה המוסלמית תחילה תחת שלטון הראשידון, החלה בכיבוש נרחב אשר החל בחצי האי ערב והמשיך עם הכיבוש הערבי של ארץ ישראל ופלישתה לממלכת פרס, שהביאו להבסת האימפריה הביזנטית וכיבוש האימפריה הסאסאנית. מאבק פנימי בין פלגים העלה לשלטון את הח'ליפות האומיית, אשר המשיכה לפתח ולהאדיר את השושלת בכיבוש צפון אפריקה וחצי האי האיברי והחלה את תור הזהב של האסלאם. שליטי האימפריה הסאסאנית (בית סאסאן), ברחו עם כיבוש ממלכתם אל בעלי בריתם הסינים בדרך המשי, והתיישבו בבירה הסינית צ'אנג-אן שם ניתנה להם חסות מידי קיסר סין. עם האסלאמיזציה של איראן התפתחה האימפריה המוסלמית מעבר לח'וראסאן והחלה כיבוש של טרנסאוקסאניה. עם הזמן שתי האימפריות שלטו בשטחים נרחבים מדרך המשי ורצון ההתפתחות שלהם הביא להתנגשות של הכוחות המוצבים בגבולות.